Operativni program „Zaštita okoliša“ 2007.-2013.

Prioritet 2.

Zaštita vodnih resursa Hrvatske kroz poboljšanje sustava vodoopskrbe te integriranog sustava upravljanja otpadnim vodama

Ograničeni Poziv na dostavu prijedloga projekata

Br. EN.2.1.11.

Upute za prijavitelje

Sadržaj

[1 OSNOVNI CILJEVI I INFORMACIJE 4](#_Toc375064418)

[1.1 Operativni program „ Zaštita okoliša“ (OPZO) 4](#_Toc375064419)

[1.2 Svrha i ciljevi poziva 5](#_Toc375064427)

[1.3 Financijski okvir poziva 5](#_Toc375064441)

[2 PRAVILA PRIHVATLJIVOSTI PRIJAVITELJA PROJEKATA – BUDUĆEG KORISNIKA 5](#_Toc375064449)

[3 PRIHVATLJIVOST PROJEKTNIH PRIJEDLOGA 7](#_Toc375064450)

[3.1 Prihvatljive aktivnosti projekta 8](#_Toc375064451)

[3.2 Prihvatljivi troškovi 9](#_Toc375064456)

[3.3 Neprihvatljivi troškovi 10](#_Toc375064457)

[4 ODABIR I PROCJENA PRIJAVA PROJEKATA 10](#_Toc375064459)

[4.1 Sadržaj prijava projekta 10](#_Toc375064460)

[4.2 Dostava prijava projekata (Prijedloga projekata) 11](#_Toc375064462)

[4.3 Administrativna provjera prijava projekata 12](#_Toc375064464)

[4.4 Procjena usklađenosti prijave projekata sa Kriterijima odabira 12](#_Toc375064465)

[4.5 Provjera prihvatljivosti prijava projekata 14](#_Toc375064466)

[4.6 Donošenje Odluka o financiranju projekata 14](#_Toc375064467)

[4.7 Priprema i potpisivanje ugovora o dodjeli bespovratnih srestava 15](#_Toc375064480)

[5 UVJETI PROVEDBE PROJEKATA 16](#_Toc375064482)

[5.1 Procedure ugovaranja 16](#_Toc375064483)

[5.2 Procedure plaćanja i povlačenja doznačenih sredstava 16](#_Toc375064486)

[5.3 Procedure izvještavanja 17](#_Toc375064488)

[5.4 Pravila vidljivosti 17](#_Toc375064490)

[5.5 Procedure osiguravanja dostupnosti dokumenata 17](#_Toc375064491)

[6 ADMINISTRATIVNE INFORMACIJE 19](#_Toc375064492)

[6.1 Zahtjevi za dodatnim informacijama ili pojašnjenjima poziva za dostavu prijava projekata 19](#_Toc375064493)

[6.2 Promjene pokrenutog poziva 19](#_Toc375064494)

[6.3 Obustavljanje, ranije zatvaranje pokrenutog poziva i produženje roka za predaju 19](#_Toc375064495)

[6.4 Otkazivanje poziva na dostavu prijedloga 19](#_Toc375064496)

[6.5 Žalba 20](#_Toc375064497)

[7 POPIS RELEVANTNIH EU I NACIONALNIH PRAVNIH AKATA 20](#_Toc375064498)

[7.1 Opći pravni okvir EU-a 20](#_Toc375064499)

[7.2 Nacionalni pravni okvir 21](#_Toc375064500)

[7.3 Posebna dokumentacija EU i nacionalno relevantna dokumentacija i slične klauzule 21](#_Toc375064501)

[8 PRILOZI 22](#_Toc375064502)

# OSNOVNI CILJEVI I INFORMACIJE

Poziv na dostavu prijedloga projekata raspisan je slanjem poziva odabranim prijaviteljima u sklopu Operativnog programa „Zaštita okoliša“ za razdoblje 2007-2013, Prioritetna os 2- zaštita vodnih resursa Hrvatske kroz poboljšanje sustava vodoopskrbe te integriranog sustava upravljanja otpadnim vodama.

Upute za prijavitelje daju detaljnije informacije pozvanim prijaviteljima o postupku pripreme i dostave prijave projekta , postupku odabira prijedloga projekata te provedbe odabranih projekata od strane prijavitelja, odnosno korisnika.

## Operativni program „ Zaštita okoliša“ (OPZO)

Operativni program „Zaštita okoliša“ je programski dokument za apsorpciju EU sredstava dodijeljenih Hrvatskoj za provedbu kohezijske politike Europske unije u sektoru zaštite okoliša za sedmogodišnje programsko razdoblje od 2007.-2013. Operativni program "Zaštita okoliša" odobren je od strane Europske Komisije dana 6. rujna 2013. i objavljen na stranici:

<http://www.strukturnifondovi.hr/op_okolis>.

Glavni cilj OPZO-a je razvijanje infrastrukture i javnih usluga u području gospodarenja komunalnim otpadom, opskrbe pitkom vodom, obrade komunalnih otpadnih voda, te zaštite vodnih resursa, koje bi doprinijele uravnoteženom i održivom razvoju Hrvatske.

Operativni program "Zaštita okoliša" definira prioritetne potrebe za ulaganja u komunalnu vodnu infrastrukturu i naglašava dva ključna cilja koja se namjeravaju ostvariti u okviru Prioritetne osi 2: Zaštita vodnih resursa Hrvatske kroz poboljšanje sustava vodoopskrbe te integriranog sustava upravljanja otpadnim vodama.

U okviru Prioritetne osi 2. sredstvima Kohezijskog fonda sufinanciraju se i ulaganja u vodno-komunalnu infrastrukturu kroz izgradnju/rekonstrukciju/sanaciju/nadogradnju mreže za opskrbu pitkom vodom, uređaje za poboljšanje (obradu) pitkih voda; izgradnju rekonstrukciju/ sanaciju/nadogradnju javnih kanalizacijskih sustava i uređaja za obradu otpadnih voda te smanjenje gubitaka u sustavima za opskrbu pitkom vodom i kanalizacijskim sustavima, uključujući aktivnosti pripreme projekata u navedenim područjima.

Sva ulaganja u komunalnu vodnu infrastrukturu trebaju biti usmjerena k postizanju usklađenosti s propisima EU o zaštiti okoliša, pogotovo vodnih resursa (posebice usklađenost s Direktivom o pročišćavanju komunalnih otpadnih voda i Direktivom o kakvoći vode namijenjenoj za ljudsku potrošnju ) i provedbi obveza preuzetih tijekom procesa pregovora za pristupanje Republike Hrvatske u EU i sadržanih u Ugovoru o pristupanju Republike Hrvatske Europskoj uniji.

Zakonom o uspostavi institucionalnog okvira za korištenje strukturnih instrumenata Europske unije u Republici Hrvatskoj (NN 78/12, 143/2013) i Uredbom o tijelima u sustavu upravljanja i kontrole korištenja strukturnih instrumenata EU u Republici Hrvatskoj (NN 97/12) definirane su funkcije i odgovornosti tijela koje čine sustav upravljanja i kontrole korištenja sredstava strukturnih instrumenata u sklopu Operativnog programa „Zaštita okoliša“.

Sustav upravljanja i kontrole korištenja sredstava strukturnih instrumenata sastoji se od Upravljačkog tijela nadležnog za cjelokupni Operativni program, koje je Ministarstvo zaštite okoliša i prirode, Posredničkog tijela razine 1 za prioritetnu os 2 koje je Ministarstvo poljoprivrede, Posredničkog tijela razine 2 koje je Hrvatske vode, Tijela za ovjeravanje koje je Ministarstvo financija te Tijela za reviziju koje je Agencija za reviziju sustava provedbe programa Europske unije.

## Svrha i ciljevi poziva

Svrha ovog poziva je dodjela bespovratnih sredstava iz Kohezijskog fonda za provedbu projekata pripreme infrastrukturnih projekata iz područja gospodarenja vodama, čime se podržava učinkovita i pravovremena provedba OPZO-a i pomaže pripremi za korištenje sredstava iz financijske perspektive EU 2014 – 2020.

U svrhu usklađenja s propisima EU o zaštiti okoliša, te u smislu potpunog ispunjenja obveza u prijelaznim vremenskim razdobljima preuzetih tijekom procesa pregovora za pristupanje Republike Hrvatske u EU i sadržanih u Ugovoru o pristupanju Republike Hrvatske Europskoj uniji, za provedbu odnosno usklađenosti s Direktivom o pročišćavanju komunalnih otpadnih voda i Direktivom o kakvoći vode namijenjenoj za ljudsku potrošnju, ovaj poziv odnosi se na financiranje projektnih prijedloga za pripremu investicijskih vodnokomunalnih projekata putem izrade studijske i projektne dokumentacije potrebne za prijavu projekata u programskom razdoblju strukturnih fondova 2014-2020.

Ovaj poziv poslan je odabranim prijaviteljima koji na području identificiranih aglomeracija većih od 2000 ES definirane u Planu provedbe vodnokomunalnih direktiva[[1]](#footnote-2) (prema popisu aglomeracija u prilogu 1 ovih Uputa) obavljaju djelatnost javnog isporučitelja vodnih usluga.

## Financijski okvir poziva

Ukupni iznos EU bespovratnih sredstava namijenjen za poziv iznosi maksimalno 225.000.000 kn.

Indikativni iznos EU bespovratnih sredstava iz Kohezijskog fonda koji je moguće dodijeliti pojedinom prijavitelju unutar ovog poziva iznosi minimalno 1.000.000 kn do maksimalno 50.000.000 kn.

Ministarstvo poljoprivrede zadržava pravo da ne dodijeli u potpunosti navedeni iznos zbog nedovoljnog broja kvalitetnih prijedloga koji ispunjavaju kriterije definirane u ovim Uputama.

Maksimalna stopa sufinanciranja sredstvima Kohezijskog fonda je 85% od iznosa prihvatljivih izdataka.

Preostalih minimalnih 15% iznosa prihvatljivih izdataka biti će financirano iz nacionalnih sredstava koja mora osigurati prijavitelj, odnosno krajnji korisnik.

# PRAVILA PRIHVATLJIVOSTI PRIJAVITELJA PROJEKATA – BUDUĆEG KORISNIKA

Prihvatljivi prijavitelji su:

* javni isporučitelji vodnih usluga

Zahtjevi za prijavitelje:

Ukoliko do trenutka podnošenja prijedloga projekta javni isporučitelj vodne usluge nije uskladio predmet poslovanja niti je predao zahtjev u svrhu postizanja sukladnosti predmeta poslovanja sukladno članku 202. Zakona o vodama (nn br. 153/09, 63/11, 130/11, 56/13, 14/14), odnosno vlasnička struktura javnog isporučitelja vodne usluge nije u potpunosti sukladna propisanim navedenim člankom, dostavljena projektna prijava će se eliminirati iz daljnjeg postupka procjene prijava projekata.

Ukoliko javni isporučitelj vodne usluge nije uskladio predmet poslovanja sukladno članku 202. Zakona o vodama (propisan predmet poslovanja nije upisan u Sudski registar trgovačkih društava), a predao je zahtjev u svrhu postizanja sukladnosti predmeta poslovanja sukladno navedenom članku, o tome je uz projektnu prijavu potrebno priložiti dokaz.

Do trenutka donošenja odluke o financiranju projekta (najviše 60 dana od roka za dostavu podnošenje prijedloga projekta) javni isporučitelj vodne usluge dužan je u potpunosti uskladiti pravni status i predmet poslovanja sukladno članku 202. Zakona o vodama jer u protivnome sukladno članku 258. stavku 5. Zakona o vodama ne može biti odabran za financiranje, odnosno neće se donjeti odluka o financiranju.

Drugi zahtjevi za prijavitelje su :

Prijavitelj projekta mora imati kapacitet za provedbu projekta na vrijeme i prema zahtjevima navedenim u ovim Uputama. Kapacitet prijavitelja projektne prijave će se ocjenjivati tijekom procesa odabira i procjene prihvatljivosti (daljnje informacije u poglavlju 4). Prijedlog projekta podnesen od strane prijavitelja čija se sposobnost upravljanja smatra nedovoljna će se odbiti.

Prijavitelj projekta mora biti u mogućnosti osigurati učinkovito korištenje sredstava u skladu s načelima ekonomičnosti, učinkovitost i djelotvornosti.

Prijavitelj projekta preuzima odgovornost osiguravanja sredstava za plaćanje neprihvatljivih izdataka.

Prihvatljivost i uvjeti za partnere:

Prihvatljivi partneri poziva su javni isporučitelji vodnih usluga i jedinice lokalne i regionalne samouprave.

U slučaju da prijavu projekta podnosi prijavitelj s jednim ili više partnera, kapacitet prijavitelja se provjerava samo za prijavitelja koji će biti određen kao nositelj.

U slučaju partnerstva potrebno je priložiti uz projektnu prijavu Izjavu partnera ili Ugovor o partnerstvu u kojem su jasno definirane uloge i odgovornosti svakog partnera te jasno naznačeno koji partner je određen za nositelja projektne prijave, odnosno prijavitelja projektne prijave.

Prijavitelj projektne prijave je odgovoran za podnošenje prijave, upravljanje i provedbu odobrenog projekta, koordinaciju aktivnosti i upravljanje proračuna projekta. U slučaju kada je partner javni isporučitelj vodne usluge, usklađenost s člankom 202. Zakona o vodama provjeriti će se za svakog javnog isporučitelja vodne usluge koji je naveden kao partner.

Kapacitet prijavitelja projektne prijave će se ocjenjivati tijekom procesa odabira i procjene prihvatljivosti (daljnje informacije u poglavlju 4). Prijedlog projekta podnesen od strane prijavitelja čija se sposobnost upravljanja smatra nedovoljna će se odbiti.

# PRIHVATLJIVOST PROJEKTNIH PRIJEDLOGA

Strateški zahtjevi

 Projektni prijedlog mora doprinijeti ostvarivanju cilja Operativnog programa „Zaštita okoliša“ 2007-2013 za prioritetnu os 2, odnosno mora doprinijeti pripremi projektnih prijava s kompletnom dokumentacijom iz područja gospodarenja vodama i time doprinijeti uspješnom korištenju sredstava iz financijske perspektive EU 2014-2020.

Traženi pokazatelji učinka projekta, odnosno projektnih aktivnosti su

* Pripremljena projektna prijava za projekte ulaganja u vodnokomunalnu infrastrukturu (odvodnja i pročišćavanje otpadnih voda te vodoopskrba u sklopu obuhvata projekta odvodnje) koja će se financirati i provoditi sredstvima fondova EU, u skladu sa zakonodavstvom RH i pravnom stečevinom Zajednice. Ovako pripremljena projektna prijava koristiti će se u svrhu prijavljivanja projekta za EU sufinanciranje u programskom razdoblju strukturnih fondova 2014-2020 koju je prijavitelj dužan koristiti u svrhu prijavljivanja projekta za EU sufinanciranje u tom programskom razdoblju do najkasnije 30.12.2017.g.

Zahtjevi usklađenosti sa horizontalnim politikama EU

Projektni prijedlozi moraju biti usklađeni s horizontalnim politikama EU, odnosno u skladu s člankom 16. i 17. Opće uredbe:

* ne smiju ni u kojem slučaju dovoditi do diskriminacije na temelju spola, rasne ili etničke pripadnosti, religije ili vjere, invalidnosti, godina ili spolne orijentacije tijekom različitih faza provedbe;
* moraju slijediti svoje ciljeve u okviru održivog razvoja i promicanja cilja zaštite i unaprjeđenja okoliša od strane Zajednice.

Usklađenost projektnog prijedloga s horizontalnim politikama EU-a će se provjeriti tijekom provjere prihvatljivosti prijedloga projekta putem upitnika o uključivanju horizontalnih prioriteta koji je potrebno priložiti uz projektnu prijavu.

Zahtjevi pripremljenosti

Projektni prijedlozi moraju biti spremni za provedbu projektnih aktivnosti, uključujući i pokretanje postupaka nabave, sukladno važećem Zakonu o javnoj nabavi, koje su važne za pravovremenu provedbu projektnih aktivnosti, u skladu s planom aktivnosti koji je utvrđen u Prijavnom obrascu za projekt, u trenutku zatvaranja postupka odabira i donošenja financijske odluke.

Korisnik jamči trajnost aktivnosti financiranih u okviru projekta najmanje 5 godina nakon završetka projekta, kao što je propisano čl. 57. Opće uredbe br. 1083/2006 i utvrđeno u čl. 7. Općih uvjeta Ugovora o dodjeli bespovratnih sredstava (Prilog D). Prijavitelj treba u Aplikacijskom obrasca – dio A (točka 5) opisati na koji će način održivost rezultata projekta biti zajamčena nakon završetka projekta (sukladno gore navedenim Strateškim zahtjevima).

Zahtjevi vidljivosti

Prijedlozi projekta moraju sadržavati aktivnosti za obavještavanje javnosti, koje trebaju biti usmjerene na korisnike rezultata Projekta i medije, radi podizanja svijesti o rezultatima Projekta i dodijeljenoj pomoći EU za provedbu Projekta, te moraju isticati logotip EU-a, zajedno sa službeno odobrenim Projektnim logotipom (ukoliko postoji) i biti razmjerne opsegu projekta.

Aktivnosti za obavještavanje javnosti moraju biti u skladu sa zahtjevima, navedenim u člancima 8. i 9. Provedbene Uredbe broj 1828/2006 te s paketom za informiranje i izvješćivanje javnosti koji donosi Koordinacijsko tijelo i koji se objavljuje na web stranici Ministarstva regionalnog razvoja i fondova EU: [www.strukturnifondovi.hr](http://www.strukturnifondovi.hr).

## Prihvatljive aktivnosti projekta

Aktivnosti trebaju biti izravno vezane uz pripremu projekata ulaganja u vodnokomunalnu infrastrukturu (odvodnju i pročišćavanje otpadnih voda te vodoopskrbu u sklopu obuhvata projekta odvodnje) u aglomeracijama većim od 2.000 ES koje su sadržane u Planu provedbe direktiva. Aktivnosti u okviru projekta dopuštene su u maksimalnom trajanju do 30.6.2016.

Prihvatljive aktivnosti u sklopu ovog poziva na dostavu prijedloga projekata su:

 (1) Izrada studijsko-projektne dokumentacije za sljedeće vrste budućih infrastrukturnih projekata :

* Izgradnja/rekonstrukcija/sanacija vodnokomunalne infrastrukture (sustav odvodnje i pročišćavanja komunalnih otpadnih voda te vodoopskrbe u sklopu obuhvata projekta odvodnje);
* opremanje postojećih ili novih objekata unutar sustava odvodnje i pročišćavanja otpadnih komunalnih voda te vodoopskrbe;
* Nabava opreme potrebne za prikupljanje i obradu otpadnih voda;
* Nabava opreme potrebne za održavanje vodoopskrbnog sustava u sklopu obuhvata projekta odvodnje: mjerne opreme za javne sustave vodoopskrbe, primjerice opreme za detekciju gubitaka vode, laboratorijske opreme, kamiona i cisterni;

što znači priprema dokumentacije kako slijedi:

* Studije izvedivosti s analizom opcija te Analizom troškova i koristi[[2]](#footnote-3);
* Tehničke dokumentacije (npr. sljedećih razina detaljnosti: idejno rješenje, idejni projekt, glavni projekt i izvedbeni projekt);
* Natječajna dokumentacija za javnu nabavu opreme, pružanja usluga i izvođenja radova;
* Studija utjecaja zahvata na okoliš/prirodu, odnosno zahtjeva za ocjenu potrebe procjene utjecaja na okoliš/prirodu (ukoliko je potrebno);
* Geodetski elaborati, geotehnički elaborati, topografske i katastarske karte za svaku komponentu projekta;
* Elaborati služnosti
* Obrazac za prijavu projekta EU sa svim potrebnim pratećim dokumentima i dodacima u skladu sa zahtjevima odgovarajućeg EU fonda koji proizlazi iz Uredbe (EU) br. 1303/2013. od 17. prosinca 2013.

 3) Ostale aktivnosti:

* mjere za informiranje i vidljivost, uključujući pripremu, izdavanje i distribuciju materijala za promicanje doprinosa Europske unije.

## Prihvatljivi troškovi

Prijavitelj projekta dužan je dostaviti proračun svih prihvatljivih troškova potrebnih za realizaciju projekta.

Prihvatljivi troškovi u sklopu ovog poziva na dostavu projektnih prijedloga su i:

* troškovi za pripremne radove za projektiranje (stručne analize i istraživanja), troškovi izrade studija izvedivosti, troškovi izrade analize troškova i koristi, troškovi projektiranja, troškovi pripreme dokumentacije za procjenu utjecaja na okoliš i prirodu, trošak pripreme natječajne dokumentacije za javnu nabavu, troškovi geodetskih izmjera, geodetskih elaborata i geotehničkih elaborata, troškovi revizije i recenzije;
* troškovi ovjere od strane ovlaštenog revidenta, troškovi pristojbi i naknada za ishođenje lokacijskih i građevinskih dozvola;

Da bi se troškovi projekta smatrali prihvatljivim tijekom provedbe projekta, moraju ispunjavati sljedeće opće uvjete za troškove u skladu s Pravilnikom o prihvatljivosti izdataka (NN 05/2014):

* nastali su od strane korisnika, označeni kao prihvatljivi u postupku za odabir projekata u okviru Operativnog programa;
* nastali za svrhu aktivnosti unutar projekta odobrenog za financiranje u sklopu poziva za podnošenje prijedloga za projekte;
* nastali su i plaćeni su tijekom razdoblja prihvatljivih troškova, po postupku odabira projekata (odnosno u razdoblju od 1.1.2014. do 30.6.2016);
* ukoliko su nastali u sklopu ugovora, postupci javne nabave za predmetne ugovore su provedeni u skladu s nacionalnim zakonodavstvom, a osobito sa Zakonom o javnoj nabavi i propisima za njegovu provedbu;
* izdatak je stvaran, odnosno potkrijepljen je računima ili računovodstvenim dokumentima jednake dokazne vrijednosti. Predujmovi isplaćeni ugovarateljima u skladu s ugovorima prihvatljivi su za financiranje, bez obzira na proizvode ili usluge koje će biti isporučene u skladu s ugovorima, do kraja isteka razdoblja prihvatljivosti izdataka;
* nisu financirani od strane drugog projekta, programa ili sheme financirano javnim sredstvima iz državnog proračuna i / ili proračuna Europske zajednice.

## Neprihvatljivi troškovi

Neprihvatljivi troškovi u skladu s Pravilnikom o prihvatljivosti troškova su između ostalog i:

* troškovi povezani sa stjecanjem neizgrađenog zemljišta gdje je zemljište kupljeno od strane korisnika prije datuma prihvatljivosti za projekt.
* Ulaganja u kapital ili kreditna ulaganja, jamstveni fondovi
* PDV koji je povrativ
* Kamate na dug
* Doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za korisnika
* Kupnja korištene opreme
* Kupnja vozila koja se koriste u svrhu upravljanja projektom
* Doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu
* Kazne, financijske globe i troškovi sudskog spora
* Operativni troškovi
* Izdatak temeljen na fiksnim troškovima izračunat primjenom standardne veličine jediničnih cijena ili paušalnih iznosa
* Gubici zbog fluktuacija valutnih tečaja i provizija na valutni tečaj
* Plaćanja neoporezivih bonusa zaposlenima
* Bankovni troškovi za otvaranje i vođenje računa, naknade za financijske transfere i drugi troškovi u potpunosti financijske prirode
* Kupnja namještaja, opreme, vozila, infrastrukture, nekretnina i zemljišta
* Radni sati volontera, kao što je definirano u Zakonu o volonterstvu

Neprihvatljivim troškovima će se smatrati i troškovi koji su nepropisno odobreni i isplaćeni od strane korisnika tijekom provedbe projekta, te ih snosi sam korisnik i ne podliježu zahtjevu za doznaku sredstava u okviru Operativnog programa zaštite okoliša.

Sve kategorije troškova koje nisu navedene u točki 3.2 su neprihvatljivi.
Svi troškovi koji nisu izravno povezani s projektnim aktivnostima su neprihvatljivi.

# ODABIR I PROCJENA PRIJAVA PROJEKATA

Postupak odabira i procjena prijava projekata sastoji od zaprimanja prijava projekata, administrativne provjere prijava, odabira i provjere prihvatljivosti prijava, donošenja odluka o financiranju, uključujući dodjelu sredstava te, naposljetku, sastavljanja Ugovora o dodjeli bespovratnih sredstava.

## Sadržaj prijava projekta

Prijava projekta mora sadržavati u cijelosti ispunjene na latiničnom pismu i na hrvatskom jeziku sljedeće dokumente:

* Prijavni obrazac A dio (generiran iz MIS sustava, nije prilog ovim uputama);
* Prijavni obrazac B dio, čiji su sastavni dijelovi (dokumenti u prilogu ovim uputama):
	+ Identifikacijska kartica projekta;
	+ Tablica projektne gotovosti;
	+ Tablica statusa studijsko-projektne dokumentacije;
* Potpisanu izjavu o nepostojanju dvostrukog financiranja (prilog uputama);
* Popunjeni upitnik o uključivanju horizontalnih prioriteta u projektu (prilog uputama);Potpisanu Izjavu prijavitelja i ukoliko je primjenjivo Izjavu partnera (prilog uputama);
* Izjava o partnerstvu ili Ugovor o partnerstvu za podnošenje prijedloga infrastrukturnog projekta za EU sufinanciranje u programskom razdoblju strukturnih fondova 2014-2020 (prilog uputama).

Prijavni obrazac A dio je objavljen na sljedećoj Internet adresi: <https://scf-wf.mrrfeu.hr/ap>.

Na navedenoj stranici naći ćete tehničke upute za rad s aplikacijom te sadržajne upute za popunjavanje prijavnog obrasca A dio. Za rad s aplikacijom nužno je koristiti sljedeće internet preglednike: Internet Explorer 9 ili novije verzije, Mozilla Firefox 14.0 ili novije verzije te Google Chrome 20.0 ili novije verzije.

Uz papirnatu verziju, cjelokupnu prijavu, potrebno je dostaviti i na elektronskom mediju za snimanje koji se može snimiti samo jednom (DVD ili CD sa oznakom R: CD/R, DVD/R).

## Dostava prijava projekata (Prijedloga projekata)

Poziv na dostavu projektnih prijedloga poslan je na adrese odabranih prijavitelja u ovom ograničenom pozivu, te je objavljen na središnjoj internetskoj stranici ([www.strukturnifondovi.hr](http://www.strukturnifondovi.hr)) , na web stranici Ministarstva poljoprivrede i Hrvatskih voda dana **25. ožujka 2014. godine.**

Rok za dostavu prijave projekata, odnosno projektnih. prijedloga je: **24.travnja 2014. godine do 15:00** neovisno o načinu dostave. Prijave projekata koje nisu pristigle u propisanom roku neće se otvarati ni razmatrati.

Prijave projekata, odnosno prijedlozi projekata, dostavljaju se u papirnatom obliku u izvorniku i 3 kopije, te u elektroničkom obliku - CD, priložen uz izvornik i svaku kopiju .

Izvornik i kopije moraju biti posebno uvezeni i jasno označeni kao "izvornik" i "kopija".

Dokumenti dostavljeni u elektroničkom obliku moraju biti identični onima na papiru.

Prijedlozi projekata dostavljaju se u zatvorenoj omotnici i na kojoj mora biti naznačeno:

– naziv i adresa prijavitelja,

– referentni broj i naziv poziva za dostavu projektnih prijedloga,

– naznaka »**Molimo ne otvarati**«.

Prijedlozi projekata mogu se dostaviti poštom, kurirskom službom ili osobno uručiti na sljedeću adresu:

**Hrvatske vode**

**Sektor za projekte sufinancirane sredstvima EU**

**Ulica grada Vukovara 220, 10 000 Zagreb**

Prijave poslane drugim sredstvima (npr. faksom ili e-mailom) ili poslane na drugu adresu će biti odbijene.

Zaprimljene projektne prijave ne vraćaju se prijavitelju.

## Administrativna provjera prijava projekata

Provjeru administrativne usklađenosti zaprimljenih prijava projekata provoditi će Hrvatske vode, kao Posredničko tijela razine 2 sukladno administrativnim kriterijima danim u prilogu 1. Ukoliko neki od administrativnih uvjeta nije ispunjen, od prijavitelja će biti zatraženi dodatni dokumenti/informacije unutar određenog roka. Ukoliko nakon roka za podnošenje dodatnih dokumenata/informacija neki od uvjeta definiranih u Prilogu 1 nije ispunjen, prijedlog će biti odbijen i isključen iz postupka procjene. Prijedlozi projekata koji su prošli provjeru administrativne sukladnosti biti će upućene u postupak ocjene usklađenosti sa Kriterijima odabira projekata.

Hrvatske vode, kao Posredničko tijela razine 2 može zatražiti pojašnjenje i/ ili dopunu dokumentacije od strane prijavitelja u zatraženom roku ukoliko se za time ukaže potreba.

Prijavitelji projekata biti će obaviješteni pisanim putem od strane Hrvatskih voda objavom web stranici Hrvatskih voda, kao Posredničkog tijela razine 2 u roku od 5 radnih dana od dana primitka prijava, ukoliko njihova prijava ispunjava administrativne kriterije. U slučaju odbijanja projektne prijave, jasno će navesti i objasniti razloge takve odluke, a o tome će biti obaviješteni pisanim putem.

## Procjena usklađenosti prijave projekata sa Kriterijima odabira

Prijave projekata procjenjivati će Odbor za odabir projekata (OOP) prema Kriterijima za odabir projekata za dodjelu bespovratnih sredstava iz EU fondova i državnog proračuna unutar Prioriteta 2. Operativnog programa „Zaštita okoliša“ 2007-2013, koji su odobreni od strane Odbora za praćenje provedbe Operativnog programa „Zaštita okoliša“ 2007-2013 dana 13. studenoga 2013.godine (Odlukom Klasa: 351-04/12-12/30, Urbroj: 517-05-1-13-60).

Kvaliteta prijava ocijeniti će se temeljem pitanja za ocjenu koja uključuju relevantnost, pripremljenost, financijsku opravdanost te sposobnost korisnika, a provesti će je Ministarstvo poljoprivrede kao Posredničko tijelo razine 1 sukladno Metodologiji odabira u prilogu 2.

Ministarstvo poljoprivrede, kao PT1, ustanoviti će Odbor za odabir projekata (OOP) u svrhu odabira projekata najkasnije do završetka faze za podnošenje projektnih prijava. Ako se prema dokumentima ne može se zaključiti kvaliteta prijedloga projekta, Odbor za odabir projekata može tražiti pojašnjenje dostavljene dokumentacije.

Kako bi OOP što kvalitetnije ocijenio kvalitetu prijedloga projekata prijavitelj je dužan u svojoj projektnoj prijavi navesti sljedeće:

* s kojim se tranzicijskim razdobljem postiže usklađenost ukoliko projektna prijava bude odabrana za financiranje, a odnosi se prvenstveno na postizanje usklađenosti s rokovima do kojih je, sukladno Planu provedbe vodnokomunalnih direktiva, potrebno ispuniti sve obveze iz Direktive o pročišćavanju komunalnih otpadnih voda (*91/271/EEC*) – potrebno je navesti godinu: 2018., 2020. Ili 2023. godina
* da li je prijedlogom projekta obuhvaćeno više aglomeracija, odnosno prijavljena potreba izrade studijske i projektne dokumentacije u smislu cjelovitog rješavanja pitanja vodnokomunalne infrastrukture na širem području, a radi podnošenja jedinstvene prijave projekta u programskom razdoblju strukturnih fondova 2014-2020

*! Napomena: Ukoliko dolazi do obuhvaćanja više aglomeracija unutar izrade jednog seta dokumenata potrebnih za prijavu projekta u sklopu prvog ocjenjivačkog pitanja bodovati će se ona aglomeracija za koju je potrebno u kraćem roku ispuniti obveze sukladno Planu provedbe vodnokomunalnih direktiva*

* rok do kojeg je planiran završetak izrade dokumentacije čiju izradu prijavitelj prijavljuje svojim prijedlogom projekta
* razinu prethodno pripremljene studijsko projektne dokumentacije odnosno elementa dokumentacije navedene pod točkom 3.1. Prihvatljive aktivnosti projekta u sklopu ovih Uputa – potrebno je ispuniti u obliku kako je zadano Tablicom statusa studijsko-projektne dokumentacije koja se nalazi u Prilogu A ovih uputa

*! Napomena: Odnosi se na pripremljenost dokumentacije u okviru preliminarne aglomeracije definirane Planom provedbe vodnokomunalnih direktiva (prema popisu aglomeracija u prilogu 1 ovih Uputa)*

* razinu prethodne izgrađenosti vodno-komunalne infrastrukturu u dijelu na koji se odnosi prijava projekta (sustav vodoopskrbe, sustav odvodnje, odnosno UPOV), kako bi se u potpunosti postigla implementacija Direktive o pročišćavanju komunalnih otpadnih voda i Direktive o kakvoći vode namijenjenoj za ljudsku potrošnju – potrebno je navesti postojeću razinu izgrađenosti sustava u obliku postotnog iznosa te posebno izdvojiti podatak o stupnju pročišćavanja postojećeg UPOV-a (ukoliko je primjenjivo)

*! Napomena: Odnosi se na* *izgrađenost vodno-komunalne infrastrukture u okviru preliminarne aglomeracije definirane u Planu provedbe vodnokomunalnih direktiva (prema popisu aglomeracija u prilogu 1 ovih Uputa)*

* jasno opisati kapacitet korisnika (javnog isporučitelja vodnih usluga) da provede EU financiranje projekta (sufinanciranje, ljudski resursi, prethodna iskustva,..) – potrebno je priložiti organizacijsku strukturu korisnika (navesti poslovne jedinice, broj i stručnu spremu djelatnika). Potrebno je opisati postojeći kapacitet za provođenje postupka javne nabave, odnosno opisati planirani način provođenja postupka javne nabave.

*! Napomena: u slučaju partnerstva kapacitet korisnika ocjenjivati će se samo za prijavitelja, odnosno nositelja projektne prijave*

* jasno navesti da li je javni isporučitelj vodne usluge uskladio predmet poslovanja sukladno članku 202. Zakona o vodama (NN br. 153/09, 63/11, 130/11, 56/13, 14/14) te je kao takav upisan u Sudski registar trgovačkih društava, odnosno da li je vlasnička struktura javnog isporučitelja vodne usluge u potpunosti sukladna propisanim navedenim člankom – ukoliko javni isporučitelj vodne usluge nije uskladio predmet poslovanja sukladno članku 202. Zakona o vodama (propisan predmet poslovanja nije upisan u Sudski registar trgovačkih društava), a predao je zahtjev u svrhu postizanja sukladnosti predmeta poslovanja sukladno navedenom članku također je potrebno navesti i o tome je uz projektnu prijavu potrebno priložiti dokaz.

*! Napomena: u slučaju partnerstva koje uključuje više od jednog javnog isporučitelja vodne usluge usklađenost s člankom 202. Zakona o vodama provjeriti će se za svakog javnog isporučitelja vodne usluge*

***UKOLIKO DO TRENUTKA PODNOŠENJA PRIJEDLOGA PROJEKTA JAVNI ISPORUČITELJ VODNE USLUGE NIJE USKLADIO PREDMET POSLOVANJA NITI JE PREDAO ZAHTJEV U SVRHU POSTIZANJA SUKLADNOSTI PREDMETA POSLOVANJA SUKLADNO ČLANKU 202. ZAKONA O VODAMA (NN BR. 153/09, 63/11, 130/11, 56/13, 14/14), ODNOSNO VLASNIČKA STRUKTURA JAVNOG ISPORUČITELJA VODNE USLUGE NIJE U POTPUNOSTI SUKLADNA PROPISANIM NAVEDENIM ČLANKOM, DOSTAVLJENA PROJEKTNA PRIJAVA ĆE SE ELIMINIRATI IZ DALJNJEG POSTUPKA PROCJENE PRIJAVA PROJEKATA!***

***DO TRENUTKA DONOŠENJA ODLUKE O FINANCIRANJU PROJEKTA (NAJVIŠE 60 DANA OD ROKA ZA DOSTAVU PODNOŠENJE PRIJEDLOGA PROJEKTA) JAVNI ISPORUČITELJ VODNE USLUGE DUŽAN JE U POTPUNOSTI USKLADITI PRAVNI STATUS I PREDMET POSLOVANJA SUKLADNO ČLANKU 202. ZAKONA O VODAMA (NN BR. 153/09, 63/11, 130/11, 56/13, 14/14) JER U PROTIVNOME SUKLADNO ČLANKU 258. STAVKU 5. NE MOŽE BITI ODABRAN ZA FINANCIRANJE, ODNOSNO NEĆE SE DONJETI ODLUKA O FINANCIRANJU.***

Prijavitelji projekata biti će obaviješteni objavom na web stranici Ministarstva poljoprivrede od strane Ministarstva poljoprivrede u roku od 15 radnih dana od dana donošenja odluke o tome da li je njihova prijava ispunjava kriterije odabira, odnosno u slučaju odbijanja projektne prijave, jasno će navesti i objasniti razloge takve odluke.

## Provjera prihvatljivosti prijava projekata

Provjeru prihvatljivosti prijava projekata provoditi će Hrvatske vode, kao PT 2 sukladno kriterijima prihvatljivosti danim u prilogu 3.

Hrvatske vode, kao Posredničko tijelo razine 2 moći će zatražiti pojašnjenje i/ili ispravke dokumentacije od strane prijavitelja u zatraženom roku kako bi se postigla puna usklađenost s postavljenim kriterijima.

Sve projektne prijave koje ne ispunjavaju kriterije prihvatljivosti će biti odbijene.

Nakon što je provedena provjera prihvatljivosti, Hrvatske vode, kao PT2 će pripremiti i podnijeti Odboru za odabir projekata PT1 izvješće o prihvatljivosti za svaku pojedinu projektnu prijavu, koje sadrži glavne zaključke i mišljenje o projektnoj prijavi, uključujući i podatak o predloženim ukupnim prihvatljivim izdacima i iznosu koji će se odobriti.

Prijavitelji projekata biti će pismeno obaviješteni od strane Hrvatskih voda u roku od 15 radnih dana od dana donošenja izvješća o prihvatljivosti da li je njihova prijava ispunjava kriterije prihvatljivost, odnosno u slučaju odbijanja projektne prijave, jasno će navesti i objasniti razloge takve odluke.

## Donošenje Odluke o financiranju projekata

Na temelju popisa rangiranih projektnih prijava koje je sastavio Odbor za odabir projekata i izvješća o prihvatljivosti projektnih prijava, Ministar poljoprivrede donijeti će Odluku o financiranju, u roku od 10 radnih dana od dana primitka izvješća o prihvatljivosti projekata iz Hrvatskih voda, a najkasnije 60 dana od roka za dostavu prijava.

Odluka o financiranju sadržavati će sljedeće podatke:

* pravni temelj za donošenje odluke;
* ime, adresu i OIB prijavitelja;
* naziv i referentni broj projekta;
* maksimalni iznos namijenjen za financiranje prihvatljivih troškova projekta i stopu sufinanciranja;
* tehničke podatke o klasifikacijama Državne riznice i kodovima alokacija;
* ostale odredbe, ako je to potrebno.

U slučaju da financijska omotnica nije u potpunosti apsorbirana, a dostupna sredstva nisu dovoljna za financiranje utvrđenog iznosa prihvatljivih izdataka za projekt na sažetom popisu OOP-a, prijavitelju će biti ponuđena mogućnost da poveća vlastiti udio u sufinanciranju kako bi se premostio taj manjak. Ako je prijavitelj to u mogućnosti učiniti, donijet će se odluka o financiranju. U slučaju da prijavitelj ne može osigurati dodatna sredstava, neće se potpisati Ugovor o darovnici i kontaktirat će se sljedećeg na popisu prijavitelja. Ukoliko je to potrebno, isto će biti učinjeno sa sljedećim kandidatima na popisu.

Rezultati postupka će biti objavljeni na web stranici Operativnog programa "Zaštita okoliša“ 2007-2013 i na web stranici Ministarstva poljoprivrede i Hrvatskih voda:

* ukupni iznos potpore koja se dodjeljuje;
	+ popis prijava projekata odabranih za financiranje, uključujući i imena projekata i kandidata koji prolaze sve faze evaluacije projekata, ukupne proračune i iznos bespovratnih sredstava za svaki projekt;
	+ popis odbijenih prijava projekata i razlog njihovog odbijanja.

## Priprema i potpisivanje ugovora o dodjeli bespovratnih sredstava

U roku od 30 dana od dana stupanja na snagu Odluke o financiranju, Hrvatske vode, kao Posredničko tijelo razine 2 pripremiti će nacrt Ugovora o dodjeli bespovratnih sredstava u obliku priloženom ovim uputama (Prilog D) u suradnji sa Ministarstvom poljoprivrede i uspješnim prijaviteljem (nadalje korisnikom).

Ugovor o dodjeli bespovratnih sredstava definirat će prava i obveze Korisnika u vezi provedbe projekta. Projektni partneri nisu dužni potpisati Ugovor o darovnici; partner bi trebao potpisati ugovor o partnerstvu s Korisnikom, obvezujući se na zadaće i obveze vezane uz provedbu zadaća projekta.

Ugovor o dodjeli bespovratnih sredstava sastoji se od Općih i Posebnih uvjeta i privitaka ugovoru (opisa projekta i proračuna temeljeni na prijavnom obrascu). Opći uvjeti su isti za sve ugovore, dok su posebni uvjeti prilagođeni određenom korisniku i projektnom prijedlogu u skladu sa ZNP-ima. Izmjene i dopune Općih uvjeta ne mogu imati retrogradni učinak i ne primjenjuju se na prethodno potpisane Ugovore o darovnici.

Prije potpisivanja Ugovora o dodjeli bespovratnih sredstava, Hrvatske vode, kao Posredničko tijelo razine 2 imaju pravo tražiti pojašnjenja, prilagodbe ili manje korekcije u opisu projekta u onoj mjeri u kojoj neće dovesti u pitanje odluku o financiranju ili biti u suprotnosti s jednakim tretmanom prijavitelja i neće:

* uzeti u obzir promjene koje su se dogodile od datuma zaprimanja prijedloga, odnosno
* se odnositi na aspekte utvrđene u evaluacijskom izvješću.

Izmjene u prijavi prijave ne smiju ni u kojem slučaju dovesti do povećanja iznosa dodijeljenih bespovratnih sredstava ni postotka sufinanciranja utvrđenog odlukom o financiranju.

Ugovor o dodjeli bespovratnih sredstava potpisat će službeno ovlaštene osobe PT1, PT2 i korisnika, i Ugovor o dodjeli bespovratnih sredstava stupa na snagu potpisom posljednje ugovorne strane.

U slučaju da korisnik ne potpiše Ugovor o dodjeli bespovratnih sredstava u roku koji odredi PT2, i osim ako to nije opravdano (u slučaju više sile), PT1 može bez odgode otkazati odluku o financiranju o čemu je dužan u roku od 15 radnih dana od datuma takvog otkaza obavijestiti Korisnika i PT2.

Od trenutka potpisivanja ugovora projekta, prijavitelj projekta postaje poznat 'Korisnik' i preuzima sve odgovornosti korisnika, kao što je definirano u regulativama EU kohezijske politike za razdoblje 2007-2013.

# UVJETI PROVEDBE PROJEKATA

## Procedure ugovaranja

Ukoliko je Korisnik projekta (odnosno onaj koji provodi projekt) jedan od javnih naručitelja, kako je definirano u članku 5. Zakona o javnoj nabavi (ZJN), sve robe i usluge koje su dobivene unutar odobrenog projekta za su-financiranje od strane EU fonda moraju biti dodijeljene putem postupka javne nabave, kako je propisano relevantnim pravilima javne nabave, te projektni izdaci moraju biti u skladu s pravilima javne nabave.

Provjere nabava projekata provoditi će Hrvatske vode, kao PT2 u skladu s odredbama ZNP-a o Provjerama projekta.

## Procedure plaćanja i povlačenja doznačenih sredstava

Tijekom provođenja projekta Korisnik će pripremati i podnositi Hrvatskim vodama, kao PT2, Zahtjev za nadoknadom sredstava radi :

a. potraživanja nadoknade/plaćanja za ostvarene (i/ili plaćene) prihvatljive projektne troškove;

b. izvještavanja o napretku provedbe projektnih aktivnosti i isporučevinama;

c. izvještavanja o postizanju rezultata i pokazateljima neposrednih rezultata;

d. prognoziranja izdataka koji će se dalje potraživati.

Zahtjev za nadoknadom sredstava je jednak za sve fondove i vrste projekata.

Učestalost i modalitet podnošenja Zahtjeva za nadoknadom sredstava utvrdit će se u Ugovoru o dodjeli bespovratnih sredstava. Inicijalni plan podnošenja Zahtjeva za nadoknadom sredstava od Korisnika prema PT2 utvrđuje se i usuglašava po potpisivanju Ugovora o dodjeli bespovratnih sredstava, čime se određuje vremenski tijek i iznosi planiranih Zahtjeva za nadoknadom sredstava koje Korisnik ima podnijeti. Svrha plana zahtjeva za nadoknadu sredstava jest prognoziranje iznosa plaćanja i planiranje korištenje sredstava.

Hrvatske vode, kao PT2 provoditi će provjere Zahtjeva za nadoknadom sredstava i dokumentacije poslane od strane korisnika za svaku stavku rashoda, prije odobrenja konačnog iznosa koji se isplaćuje Korisniku za svaki zahtjev za nadoknadom. Ukoliko se pojedina stavka rashoda smatra neprihvatljiva, ista će se odbiti od zahtjev za nadoknadom traženog iznosa od strane Korisnika.

Hrvatske vode, kao PT2 kao i druga ovlaštena tijela (sukladno čl. 16.4 Općih uvjeta) mogu obavljati i provjere na licu mjesta u prostorijama Korisnika. Korisnik će biti obaviješten prije misije provjere na licu mjesta i bit će obavezan ustupiti potrebne kadrove i dostupnu dokumentaciju na uvid službenicima koji obavljaju provjeru.

Unutar 5 godina nakon završetka projekta PT2 će provoditi provjere naročito u pogledu trajnosti projekta, postizanja rezultata projekt definiranih pokazatelja (vidi odjeljak 3). Projektna dokumentacija kako je opisana u odjeljku 3.1 (prihvatljive aktivnosti projekta) ne smije biti prenesene trećoj strani unutar pet godina od završetka projekta, osim ako su PT1 i PT2 o tome prethodno uredno obaviješteni pisanim putem te su prethodno dali svoj pristanak.

## Procedure izvještavanja

Korisnik ima obavezu izvještavanja tijekom implementacije projekta i po završenom projektu. Učestalost i zahtjevi za podnošenje izvješća o napretku projekta i Završnog izvješća o provedbi projekta jasno se utvrđuju u Ugovoru o darovnici.

U provjeri Završnog izvješća o provedbi projekta, PT2 će između ostalog, procijeniti i postojanje preduvjeta i rizika za trajnost operacija.

## Pravila vidljivosti

Korisnik mora poduzeti tijekom provođenja projekta sve potrebne korake za objavljivanje činjenice da EU sufinancira Projekt. Poduzete mjere oglašavanja moraju biti u skladu sa zahtjevima, navedenim u člancima 8. i 9. Provedbene Uredbe broj 1828/2006 te s paketom za informiranje i obavještavanje javnosti koji donosi Koordinacijsko tijelo i koji se objavljuje na : www.strukturnifondovi.hr.

Mjere za obavještavanje javnosti koje će poduzeti Korisnik, podrazumijevaju da se, gdje god je to prikladno, ističe logotip EU-a, zajedno sa službeno odobrenim Projektnim logotipom (ukoliko postoji).

Mjere obavještavanja javnosti moraju biti usmjerene na korisnike rezultata Projekta i medije, radi podizanja svijesti o rezultatima Projekta i dodijeljenoj pomoći EU za provedbu Projekta, te moraju isticati logotip EU-a, zajedno sa službeno odobrenim Projektnim logotipom (ukoliko postoji) i biti razmjerne opsegu projekta.

Posebne mjere oglašavanja i vidljivosti koje je potrebno provoditi bit će navedene u Posebnim uvjetima.

## Procedure osiguravanja dostupnosti dokumenata

U svrhu članka 90. Opće uredbe, radi osiguravanja dostupnosti dokumenata u skladu sa zahtjevom iz članka 19. Provedbene uredbe, Korisnik mora omogućiti dostupnost projektne dokumentacije na razini projekta.

Radi poštivanja gore navedenog, Korisnik mora ispuniti sljedeće zahtjeve revizijskog traga:

* Potraživani izdatak u Zahtjevu za nadoknadom sredstava potkrijepljen je odgovarajućom dokaznom dokumentacijom u svrhu prihvatljivosti svih ostvarenih, plaćenih i potraživanih izdataka Korisnika (uz iznimku neizravnih troškova temeljenih na fiksnim troškovima). Podneseni dokumenti pravno su valjani, ovjereni potpisom te uključuju potrebne preduvjete i reference za identifikaciju (datumi, šifre, registracijski brojevi itd.). Također moraju pružiti dostatne reference kojima se dokazuje povezanost s konkretnim projektom.
* Dokazna dokumentacija mora se sačuvati u obliku originalnog popratnog dokumenata, ako drugačije nije zahtijevano. Popis specifičnih dokumenata, koji nije konačan, a koje Korisnik mora čuvati, određuje se u Ugovoru o dodjeli bespovratnih sredstava.
* Računovodstveni zapisi s detaljnim informacijama o ostvarenim izdacima moraju se čuvati na razini Korisnika. Računovodstveni zahtjevi za Korisnika i partnere definiraju se u Ugovoru o dodjeli bespovratnih sredstava. U svakom slučaju, ti računovodstveni zapisi moraju se voditi na zasebnom računu ili moraju biti jasno kodificirani u računovodstvenom sustavu, kako bi se ukupni prihvatljivi projektni izdaci jasno mogli identificirati i provjeriti bez obzira na izvor financiranja. Računovodstveni zapisi trebali bi sadržavati datum troška, jedinicu svake stavke troška, vrstu pomoćnih dokumenata (npr. evidencija rada, fakture itd.), način plaćanja i primatelja. Računovodstveni zapisi bi se obično trebali čuvati u računalnom sustavu koji ima mogućnost izvještavanja te može omogućiti neposredni pristup financijskim podacima koje zahtijevaju PT-i, UT, TOi TR, po potrebi.
* Ondje gdje se izdatak samo djelomično odnosi na projekt, točnost i metodologija alokacije mora se jasno prikazati. Isto vrijedi i za vrste izdataka koji se smatraju prihvatljivima samo unutar određenih ograničenja ili proporcionalno s drugim troškovima, primjerice neizravni troškovi na temelju fiksnih troškova itd.
* Dokaz da su nabava/roba/usluga/radovi provedeni u skladu s EU i nacionalnim zakonodavstvom mora se sačuvati (po potrebi).
* Dokaz o usuglašenosti s pravilima o javnosti treba sačuvati.
* Dokaz o prijavljenom napretku provedbe treba sačuvati.
* Zapisi za sve provjere na licu mjesta, revizije ili provjere provedene na projektu treba sačuvati.
* Čuva se odgovarajući revizijski trag podnesenih dokumentiranih dokaza izdataka. Od Korisnika će se uz određene smjernice tražiti da se utvrdi niz postupaka u svrhu osiguranja dostatnog revizijskog traga projektne dokumentacije, odnosno jasan sustav za odlaganje dokumenata, šifriranje, jasna naznaka lokacije originala i preslika, arhivski sustav, jasna dodjela odgovornosti u organizaciji o tome tko je zadužen za čuvanje projektne dokumentacije u skladu sa zahtjevima revizije itd.
* Pristup svim dokumentima i informacijama koje čine revizijski trag Korisnik mora čuvati na razini projekta barem 3 godine nakon zatvaranja operativnog programa pod kojim je projekt financiran, tj. barem do 31. prosinca 2022., kako bi se ispunio zahtjev članka 90. Opće uredbe.

Korisnik će čuvati:

* Original Ugovora o dodjeli bespovratnih sredstava i njegove dopune i izmjene;
* Preslike Zahtjeva za nadoknadom sredstava;
* Originale popratnih dokumenata koji dokazuju prihvatljivost ostvarenih, plaćenih i potraživanih projektnih izdataka;
* Preslike izvješća koja se podnose PT2-u i njihove priloge;
* Preslike ili originale korespondencije s PT-ima, UT ili drugim institucijama/tijelima iz SKF administracije ili nacionalne administracije, koja se odnosi na projekt;
* Originale dokumenata za nabave (natječajna dokumentacija, ponude, evaluacijski postupak, ugovor, itd.);
* Originali ili preslike koji dokazuju provedbu zahtjeva za obavještavanjem javnosti ;
* Originali ili preslike koji dokazuju realizaciju isporučevina i rezultata.

# ADMINISTRATIVNE INFORMACIJE

## Zahtjevi za dodatnim informacijama ili pojašnjenjima poziva za dostavu prijava projekata (PDP)

Prijavitelji imaju mogućnosti postavljati pitanja u vezi s PDP-om, i to putem elektroničke pošte ili faksom najkasnije do 14 kalendarskih dana prije roka za predaju prijedloga projekata:

Email: op-okolis@voda.hr

Fax: 01/6151-821

Pitanja zajedno s odgovorima biti će objavljena na središnjoj internetskoj stranici, na web stranici Ministarstva poljoprivrede i Hrvatskih voda ili će biti dostavljena odabranom prijavitelju najkasnije 7 kalendarskih dana prije roka za podnošenje projektnih prijava.

Dostavljeni odgovori trebali bi dopuniti i pojasniti postojeće odredbe dokumentacije PDP-a.

## Promjene pokrenutog poziva

U slučaju da se utvrdi potreba za izmjenama (npr. uključivanje novih ili izmjena postojećih odredbi) dokumentacije PDP-a (bilo kao odgovor na zaprimljena pitanja ili na vlastitu inicijativu), Ministarstvo poljoprivrede, kao PT1 će pripremiti Izmjene PDP-a. Izmjene PDP-a će biti objavljene na središnjoj internetskoj stranici i na web stranici Ministarstva poljoprivrede i Hrvatskih voda (i dostavljene pozvanom prijavitelju). U skladu s tim, prijaviteljima će se dati dovoljno vremena da izmijene svoje prijave, dok će se u slučaju da su prijave već podnesene osigurati rok za ispravak ili davanje dodatnih informacija.

## Obustavljanje, ranije zatvaranje pokrenutog poziva i produženje roka za predaju

U slučaju potrebe za obustavljanjem, zatvaranjem poziva ranije no što je predviđeno ili produženjem roka za predaju prijava, Ministarstvo poljoprivrede, kao PT1 će objaviti obavijest na središnjoj internetskoj stranici i na web stranici Ministarstva poljoprivrede i Hrvatskih voda (i dostavljene pozvanom prijavitelju) u kojoj se navodi:

* da je poziv obustavljen na određeno vrijeme (navodeći razdoblje prekida)
* da je poziv zatvoren ranije (navodeći točan datum zatvaranja)
* da je rok za predaju projektnih prijedloga produžen (navodeći točan datum).

## Otkazivanje poziva na dostavu prijedloga

Poziv se može otkazati u bilo kojoj fazi postupka ukoliko:

* je poziv bio neuspješan, odnosno, nije zaprimljen nijedan valjan prijedlog ili se na njega nitko nije javio;
* su nastupile izvanredne okolnosti ili viša sila onemogućivši normalno izvođenje planiranih aktivnosti;
* je bilo nepravilnosti u postupku, osobito ako je svima onemogućen jednak tretman.

U slučaju otkaza PDP-a, obavijest u kojoj se navodi da se poziv poništava te razlozi za to će se objaviti na središnjoj internetskoj stranici i na web stranici Ministarstva poljoprivrede i Hrvatskih voda (i dostavljene pozvanom prijavitelju).

## Žalba

Prijavitelji koji smatraju da su oštećeni zbog greške ili nepravilnosti tijekom postupka procjene imaju pravo uputiti pravni prigovor Ministarstvu poljoprivrede (PT1), u sljedećim slučajevima:

1. povreda postupka odlučivanja ranije utvrđenog u prijedlogu poziva ili u pravnim aktima,
2. povrede prava prijavitelja na pošteno postupanje u svim fazama postupka odlučivanja,
3. bilo opravdana primjedba o povredi privatnosti klauzule ili sukob interesa koji bi imali utjecaja na konačnu odluku o konkretnoj primjeni.

Kandidati mogu podnijeti prigovor u roku od 8 radnih dana nakon primitka odluke o prihvaćanju projektne prijave. Ministarstvo poljoprivrede odlučiti će o prigovoru u roku od 15 radnih dana od dana primitka prigovora.

Postupka odlučivanja o prigovorima ne bi trebao obustaviti postupak ugovaranja odobrenih projektnih prijava.

# POPIS RELEVANTNIH EU I NACIONALNIH PRAVNIH AKATA[[3]](#footnote-4)

## Opći pravni okvir EU-a

* Ugovor o Europskoj uniji (konsolidirana verzija, SL C 115/13, 9.5.2008) (nadalje TEU).
* Ugovor o funkcioniranju Europske unije (konsolidirana verzija, SL C 115/47, 9.5.2008) (UFEU)
* Uredba Vijeća (EZ) br. 1083/2006 od 11. srpnja 2006. kojom se utvrđuju opće odredbe o Europskom fondu za regionalni razvoj, Europskom socijalnom fondu i Kohezijskom fondu i stavljanju izvan snage Uredbe (EZ) br. 1260/1999 (SL L 210 / 25, 31.7.2006) (nadalje Opća uredba)
* Uredba (EZ) br. 1080/2006 Europskog parlamenta i Vijeća od 5. srpnja 2006. o Europskom fondu za regionalni razvoj i stavljanju izvan snage Uredbe (EZ) br. 1783/1999 (SL L 210/1, 31.7.2006) ( Uredba ERDF);
* Uredba (EZ) br. 1081/2006 Europskog parlamenta i Vijeća od 5. srpnja 2006. o Europskom socijalnom fondu i stavljanju izvan snage Uredba (EZ) br. 1784/1999 (SL L 210/12, 31.7.2006) (Uredba ESF);
* Uredba Vijeća (EZ) br. 1084/2006 od 11. srpnja 2006. o uspostavljanju Kohezijskog fonda i stavljanju izvan snage Uredbe (EZ) br 1164/94 (SL L 210/79, 31.7.2006) ( Uredba CF);
* Uredba Komisije (EZ) br. 1828/2006 od 8. prosinca 2006. o pravilima za provedbu Uredbe Vijeća (EZ) br. 1083/2006 i Uredbe (EZ) br. 1080/2006 (SL L 371/1, 27.12. 2006.) (sa izmjenama i dopunama: br. 846/2009 i br. 832/2010) (Provedbena uredba);
* Uredba (EZ, EURATOM) br. 966/2012 Europskoga parlamenta i Vijeća od 25. listopada 2012. o financijskim propisima koji se primjenjuju na opći proračun Europske unije i stavljanju izvan snage Uredbe Vijeća (EZ, Euratom) br. 1605/2002 (SL L 298/1, 26.10.2012.) (Financijska uredba);
* Smjernice o upravljanju provjerama koje moraju vršiti države članice u odnosu na operacije sufinancirane iz strukturnih fondova i Kohezijskog fonda za programsko razdoblje 2007. – 2013. (COCOF 08/0020/04-EN, Konačna verzija 05/06/2008 );
* Smjernice za provjeru usklađenosti s pravilima o državnim potporama u infrastrukturnim slučajevima (COCOF\_12-0059-01-HR, Konačna verzija 21/11/2012).

##  Nacionalni pravni okvir

* Ugovor o pristupanju Republike Hrvatske Europskoj uniji (NN, Međunarodni ugovori, broj 2/2012) (Ugovor o pristupanju);
* Zakon o uspostavi institucionalnog okvira za korištenje strukturnih instrumenata Europske unije u Republici Hrvatskoj (NN, br. 78/12, 143/2013); (Zakon)
* Uredba o tijelima u sustavu upravljanja i kontrole za korištenje strukturnih instrumenata Europske unije u Republici Hrvatskoj (NN, br. 97/2012); (Uredba)
* Zajednička nacionalna pravila (ZNP).

## Posebna dokumentacija EU i nacionalno relevantna dokumentacija i slične klauzule

**Relevantno za administrativne i pravne zahtjeve**

* Uredba o procjeni utjecaja zahvata na okoliš (NN, br. 64/08 67/09);
* Pravilnik o ocjeni prihvatljivosti plana, programa i zahvata za ekološku mrežu (NN, br. 118/09);
* Zakon o prostornom uređenju i gradnji (NN, br. 76/07, 38/09, 55/11, 90/11, 50/12);
* Vodič za analizu troškova i koristi investicijskih projekata, DG REGIO, 2008;
* Smjernice JASPERS za procjenu projekta

(<http://www.jaspers-europa-info.org/index.php/workpap/129-hcswp.html>);

* Sektorske smjernice JASPERS EIA

([http://www.jaspers-europa-info.org/index.php/workpap/129-hcswp.html#](http://www.jaspers-europa-info.org/index.php/workpap/129-hcswp.html));

* COCOF 12/0047-02-EN Smjernice o velikim projektima koji se protežu na dva programska razdoblja; ([http://www.jaspers-europa-info.org/index.php/workpap/129-hcswp.html#](http://www.jaspers-europa-info.org/index.php/workpap/129-hcswp.html));
* Uredba (EZ) br. 45/2001 o zaštiti pojedinaca u vezi s obradom osobnih podataka u institucijama i tijelima Europske unije i o slobodnom kretanju takvih podataka (SL L 8/1, 12.1.2001).

 **Relevantno za financijske i ekonomske zahtjeve i projekte koji (ne) ostvaruju prihod**

* Vodič za analizu troškova i koristi investicijskih projekata, DG REGIO, 2008.;
* Radni dokument br. 4 Smjernice o metodologiji za provođenje analize troškova i koristi DG REGIO, 2006.;
* COCOF 08/0012/02-EN Informativna napomena o članku 55. stavku 6. Uredbe (EZ) br. 1083/2006 (Završna verzija 21.10.2008.);
* COCOF 08/0012/03EN Smjernice o članku 55. stavku 6. Uredbe (EZ) br. 1083/2006 (Završna verzija 06.07.2012.);
* COCOF 07/0074/09-EN Revidirane Smjernice o članku 55. za ERDF i CF Uredbe Vijeća EZ br. 1083/2006 o projektima koji ostvaruju prihod;
* COCOF 08/0006/01-EN Smjernice o analizi troškova i koristi neophodnih u pripremi i podnošenju velikih projekata;

**Relevantno za zahtjeve za horizontalne politike**

* Direktiva 2006/54/EZ o provedbi načela jednakih mogućnosti i jednakog postupanja prema muškarcima i ženama u pitanjima zapošljavanja i rada;

**Relevantno za pravila javne nabave**

* Zakon o javnoj nabavi (NN br. 90/2011; 83/2013; 143/2013);
* Direktiva 2004/18/EZ o usklađivanju postupaka za dodjelu ugovora o javnim radovima, ugovora o nabavi robe te ugovora o javnim uslugama;
* Direktiva 2004/17/EZ kojom se usklađuju postupci nabave subjekata koji djeluju u sektoru vodnog gospodarstva, energetskom i prometnom sektoru te sektoru poštanskih usluga;
* Uredba Komisije (EU) br. 1251/2011 od 30. studenoga 2011. o izmjenama/dopunama Direktiva 2004/17/EZ, 2004/18/EZ i 2009/81/EZ Europskog parlamenta i Vijeća u pogledu pragova primjene za postupke dodjele ugovora;

**Relevantno za zahtjeve obavještavanja javnosti**

* Priručnik za komunikaciju i vidljivost za vanjske aktivnosti EU

# PRILOZI

Prilog 1 POPIS AGLOMERACIJA VEĆIH OD 2.000 ES DEFINIRANIH U PLANU PROVEDBE VODNOKOMUNALNIH DIREKTIVA

Prilog 2 KRITERIJI ADMINISTRATIVNE PROVJERE

Prilog 3 METODOLOGIJA ZA ODABIR PROJEKATA

Prilog 4 KRITERIJI PROVJERE PRIHVATLJIVOSTI

Prilog A Obrazac za prijavu projekta B dio (Identifikacijska kartica projekta, Tablica projektne gotovosti i Tablica statusa studijsko-projektne dokumentacije)

Prilog B Izjava o nepostojanju dvostrukog financiranja (da projekt i aktivnosti uključeni u njega ne podliježu financiranju iz drugog projekta, programa ili shemi financiranih iz javnih sredstava iz državnog proračuna i / ili proračuna Europske zajednice)

Prilog C Upitnik o uključivanju horizontalnih prioriteta u projektu

Prilog D Predložak ugovora za dodjelu bespovratne potpore (opći i posebni uvjeti)

Prilog E Izjava (prijavitelja i partnera)

1. Objavljen na stranicama Hrvatskih voda - http://www.voda.hr/ppvkd/Dokumenti/PLAN%20PROVEDBE%20VODNO-KOMUNALNIH%20DIREKTIVA%20-%20HRVATSKI.pdf [↑](#footnote-ref-2)
2. sukladno Uredbi (EU) br. 1303/2013 Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 [↑](#footnote-ref-3)
3. Ministarstvo poljoprivrede zadržava pravo da po donošenju relevantnog nacionalnog i EU pravnog okvira za programsko razdoblje 2014-2020 prijavitelje obavijesti o novoj regulativi sukladno kojoj je potrebno pripremiti dokumentaciju potrebnu za provedbu projekata pripreme infrastrukturnih projekata iz područja gospodarenja vodama koji su predmet ovoga PDP [↑](#footnote-ref-4)